સુરત જિલ્લાની બારડોલી નગરપાલિકાનો વહીવટ નગરની પ્રજા વારંવાર ભાજપને સોંપી રહી છે પરંતુ સત્તા મેળવ્યા બાદ સમિતિની લાલચમાં આ નગર સેવકો અંદરો અંદર બાખડવામાંથી ઊંચા નથી આવતા હાલમાં પણ સમિતિની રચના સમયે મોટી સંખ્યામાં ભાજપના નગરસેવકો સમિતિમાં હોદ્દા નહીં મળતા બળવાના મૂડમાં હતા. આવનારા સમયમાં નગરમાં પરિસ્થિતી વધુ બગડે નહીં તે માટે નગર ભાજપ પ્રમુખે ગત રવિવારના રોજ ચૂંટાયેલા નગરસેવકોની બેઠક યોજી ભવિષ્યમાં પાર્ટી કોઈપણ પ્રકારની શિષ્ટ ભંગની કામગીરી શાખી નહીં લેશે તેવો સ્પષ્ટ સંદેશો આપ્યો હોવાનું જાણવા મળ્યું છે.